cyanic-selkie/wikianc huggingface dataset:
হাচি: এ ডগ’স টেল
কাহিনী সংক্ষেপ
বেডরিজে পরিবার নিয়ে থাকেন প্রোফেসর পার্কার উইলসন। একদিন কর্মস্থল থেকে ফেরার পথে তিনি দেখতে পান, একটা মালিকবিহীন কুকুরছানা(হাচিকো) উদ্দেশ্যহীন ভাবে রেলস্টেশনে হেঁটে বেড়াচ্ছে। কুকুরছানার ফুটফুটে চেহারা দেখে স্বভাবতই তার মায়া হয়, প্যাকিং বক্সে করে বাড়িতে নিয়ে আসেন তিনি। উদ্দেশ্য, দিনের আলো ফুটলে উপযুক্ত মালিকের সন্ধান করে তার হাতে তুলে দেয়া।
দিন গড়ায়, কেউ আর কুকুরের মালিকানা দাবী করেনা। দাবী করার কথাও না, আসল মালিক ততদিনে দেশ ছেড়ে অন্যত্র পাড়ি জমিয়েছে। ততদিনে পার্কার পরিবারের সবার সাথে হাচিকোর সম্পর্কও আরো গাঢ় হয়েছে, সিদ্ধান্ত নেয়া হয়, মালিকের খোঁজ আর করা হবেনা। পার্কার পরিবারের গ্যারেজে নতুন সদস্য হিসেবে আশ্রয় পায় সে।
প্রফেসর পার্কার একদিন তার এক জাপানী বন্ধুর কাছে নিয়ে যায় হাচিকোকে। সেই জাপানী বন্ধুই কুকুরটির নামকরণ করেন “হাচিকো”, জাপানী ভাষায় যার অর্থ “আট”। আটকে জাপানে সৌভাগ্যের প্রতীক হিসেবে ধরা হয়।
পরিবারের সবার মধ্যে প্রফেসর পার্কার উইলসনের সাথে সম্পর্ক সবচেয়ে ভালো হাচিকোর। প্রতিদিন সকালে সে প্রফেসরকে রেলস্টেশনে এগিয়ে দিয়ে আসে। আবার, বিকেলবেলা প্রফেসরের ট্রেন আসার একটু আগে আগে গিয়ে রেলস্টেশনের চত্বরে বসে থাকে। প্রফেসর ট্রেন থেকে নামলে তার সাথে একত্রে বাড়ি ফেরে। এভাবে, রেলস্টেশনের পরিচিত মুখ হয়ে যায় হাচিকো। সবাই তাকে এক নামে চেনে। রেলস্টেশনের কফিশপের মালিক থেকে স্টেশনের সিকিউরিটি গার্ড, সবার কাছে ভীষণ পরিচিত সে।
এভাবেই কেটে যায় অনেকটা সময়। একদিন, ক্লাস চলাকালে, হার্ট এ্যাটাক করে মারা যান প্রফেসর পার্কার উইলসন। হাচিকো সেদিনও বরাবরের মত পড়ন্ত বিকেলে যায় প্রফেসরকে আনতে। ট্রেন থেকে সবাই নামে, প্রফেসর নামেনা। সারা রাত রেলস্টেশনে বসে থাকে সে। অসহায়ভাবে তাকিয়ে থাকে, স্টেশনের দিকে, পরিচিত মুখের আশায়। পরিচিত মুখ আর আসেনা।
এভাবে কেটে যায় দশটা বছর। ততদিনে, পার্কার পরিবারের অনেক অদলবদল হয়েছে। প্রফেসর পার্কারের মেয়ের বিয়ে হয়েছে। প্রফেসর পার্কারের স্ত্রী বেডরিজের বাড়ি বিক্রি করে অন্য কোথাও চলে গিয়েছেন। দশ বছর পরে তিনি ফিরেছেন, স্বামীর সমাধিস্থল দেখতে। ট্রেন থেকে নামতেই তিনি দেখলেন, হাচিকো রেলস্টেশনের নির্দিষ্ট জায়গায় বসে প্রিয় মানুষের মুখটা দেখার জন্যে উন্মুখ হয়ে তাকিয়ে আছে, চেহারায় স্পষ্ট বয়সের ছাপ। বৃদ্ধ হাচিকো বসে আছে প্রিয়জনের আশায়, পরিবারের লোকজন হয়তো প্রফেসরকে ভুলে গিয়েছে, হাচিকো ভোলেনি, সেজন্যেই তার নিরলস অপেক্ষা। এভাবেই একদিন, অপেক্ষা করতে করতে রেলস্টেশনের তার নির্দিষ্ট জায়গায় শেষ নিশ্বাস ত্যাগ করে সে।
পশ্চিমবঙ্গ প্রশাসনিক ট্রাইব্যুনাল
পশ্চিমবঙ্গ প্রশাসনিক ট্রাইব্যুনাল (ডব্লিউবিএটি) স্যাট নামে পরিচিত (রাজ্য প্রশাসনিক ট্রাইব্যুনাল, ওয়েস্ট বেঙ্গল) পশ্চিমবঙ্গ সরকারের কর্মচারীদের চাকরি সংক্রান্ত মামলার নিষ্পত্তির জন্য একটি ট্রাইব্যুনাল।
কার্যক্রম
পশ্চিমবঙ্গ প্রশাসনিক ট্রাইব্যুনাল ১৬ জানুয়ারি ১৯৯৫-এ ভারতের পশ্চিমবঙ্গ রাজ্যের বিকাশ ভবন, সল্টলেক, কলকাতায় প্রতিষ্ঠিত হয়েছিল। প্রশাসনিক ট্রাইব্যুনাল আইন, ১৯৮৫ এর অধীনে ট্রাইব্যুনালটি পশ্চিমবঙ্গ সরকারের কর্মচারী এবং কর্মকর্তাদের পরিষেবা সংক্রান্ত মামলার দ্রুত নিষ্পত্তির জন্য স্থাপন করা হয়েছিল। এটি প্রশাসনিক ট্রাইব্যুনাল আইনের অধীনে নির্দিষ্ট যোগ্যতার অধিকারী একজন চেয়ারম্যানের নেতৃত্বে বিচার বিভাগীয় এবং প্রশাসনিক সদস্যদের নিয়ে গঠিত। কলকাতা হাইকোর্ট এই ট্রাইব্যুনালের আপিল কর্তৃপক্ষ।
জার্মান ফুটবল অ্যাসোসিয়েশন
জার্মান ফুটবল অ্যাসোসিয়েশন (Deutscher Fußball-Bund,, German Football Association; এছাড়াও সংক্ষেপে ডিএফবি নামে পরিচিত) হচ্ছে জার্মানির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ২৮শে জানুয়ারি তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৪ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জার্মানির রাজধানী ফ্রাঙ্কফুর্টে অবস্থিত। ডিএফবির ২১টি রাষ্ট্রীয় সংঘের ৬.৮ মিলিয়ন সদস্যের সমন্বয়ে ২৫,০০০টিরও বেশি ক্লাব রয়েছে, যা ডিএফবিকে বিশ্বের একক বৃহত্তম ক্রীড়া ফেডারেশনে পরিণত করেছে।
এই সংস্থাটি জার্মানির পুরুষ, নারী এবং যুব জাতীয় দলের পাশাপাশি ঘরোয়া ফুটবলে বুন্দেসলিগা, ২. বুন্দেসলিগা এবং ডিএফবি-পোকালের মতো প্রতিযোগিতার সকল কার্যক্রম পরিচালনা করে। বর্তমানে জার্মান ফুটবল অ্যাসোসিয়েশনের সভাপতির দায়িত্ব পালন করছেন ফ্রিৎস কেলার এবং সাধারণ সম্পাদকের দায়িত্ব পালন করছেন ফ্রিড্রিখ কুরডিস।
মাসকট
প্রাতিষ্ঠানিক মাসকটটি হল একটি ঈগল, যা কালো পালক এবং হলুদ রঙের চাঁচি "পাউলে" নামে পরিচিত (২০০৬ সালের ২৬শে মার্চ হতে)।
মানকুমার বসু ঠাকুর
শিক্ষা
তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।
বিচার
যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। তারা হলেন কালীপদ আইচ, চিত্তরঞ্জন মুখোপাধ্যায়, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় এবং ফণিভূষণ চক্রবর্তী। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল।
ফাঁসি
২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।
জন রিচার্ড রিড
জন রিচার্ড রিড, সিএনজেডএম, ওবিই (John Richard Reid; জন্ম: ৩ জুন, ১৯২৮ - মৃত্যু: ১৪ অক্টোবর, ২০২০) অকল্যান্ডে জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও ক্রিকেট ম্যাচ রেফারি ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে শুরু করে ১৯৬০-এর দশকের মাঝামাঝি সময়কাল পর্যন্ত নিউজিল্যান্ডের পক্ষে খেলেছেন। এছাড়াও, জাতীয় দলের অধিনায়ক ছিলেন।
প্রথমবারের মতো নিউজিল্যান্ড দলকে নিজ দেশে ও বিদেশে টেস্ট জয়ের সাথে সম্পৃক্ত করেছেন তিনি। ব্যাট ও বল হাতে খেলোয়াড়ী জীবনে দলের প্রধান চালিকাশক্তি ছিলেন ‘বোগো’ ডাকনামে পরিচিত জন রিড।
খেলোয়াড়ী জীবন
ঘরোয়া ক্রিকেটে ওয়েলিংটনের পক্ষে নর্দার্ন ডিস্ট্রিক্টসের বিপক্ষে ২৯৬ রান করেন পনেরটি ছক্কার সাহায্যে যা তৎকালীন বিশ্বরেকর্ড ছিল। আক্রমণাত্মক ব্যাটসম্যান রিড একবার কলকাতা টেস্টের সূচনালগ্নে সকালে দশ বল থেকে চারটি ছক্কা হাঁকিয়ে ছিলেন। ১৯৬২-৬৩ মৌসুমে ইংরেজ অধিনায়ক টেড ডেক্সটারের ভাষ্য অনুযায়ী জানা যায়, রিড বলকে সজোরে আঘাত করে মাঠের বাইরে ফেলেছেন ধারাবাহিকভাবে যা তিনি কখনো দেখেননি।
বোলিংয়েও তিনি বেশ দক্ষ ছিলেন। শুরুর দিকে তিনি বেশ দ্রুততার সাথে বোলিং করতেন। পরবর্তীকালে তিনি অফ-কাটার ও স্বল্প দৌঁড়ে স্পিন বোলিং করতেন। স্লিপ ও কভারে ফিল্ডিং করতেন। চূড়ান্ত টেস্টসহ ১৯৪৯ মৌসুমে ইংল্যান্ড সফরে সংরক্ষিত উইকেট-রক্ষকের দায়িত্বে ছিলেন।
রিড তার খেলোয়াড়ী জীবনে কখনো ইংল্যান্ড দলকে পরাজিত করতে পারেননি। কিন্তু ক্রাইস্টচার্চের ল্যাঙ্কাস্টার পার্কে অনুষ্ঠিত তৃতীয় টেস্টে টেড ডেক্সটারের দলকে স্বল্প ব্যবধানে প্রথম ইনিংসে এগিয়ে রেখেছিলেন। ফ্রেড ট্রুম্যান ও ফ্রেড টিটমাসের বোলিংয়ে তার দল এ সুবিধা নিতে পারেনি। দ্বিতীয় ইনিংসে ১৫৯ রানে অল-আউট হয় তার দল। খেলায় তিনি শতরান করেন ও দলের দ্বিতীয় সর্বাধিক রান ছিল ২২। অদ্যাবধি, শতরান সহযোগে টেস্ট খেলায় সর্বনিম্ন সংগ্রহ হিসেবে স্বীকৃত।
দক্ষিণ আফ্রিকা গমন
১৯৫৩-৫৪ মৌসুমে তার খারাপ সময় অতিবাহিত হয়। ১৯৬১-৬২ মৌসুমে সর্বাপেক্ষা সফল ছিলেন জন রিড। ১৯৬১-৬২ মৌসুমে নিউজিল্যান্ডের সদস্যরূপে দক্ষিণ আফ্রিকা গমন করেন। দক্ষিণ আফ্রিকার বিরুদ্ধে ড্র হওয়া ঐ সিরিজে পাঁচ টেস্টে ৬০.৫৪ গড়ে ৫৪৬ রান করেন।
বিদেশে নিউজিল্যান্ডের প্রথম বিজয়ে গুরুত্বপূর্ণ ভূমিকা পালন করেন। নিজ দেশে টেস্ট জয়ের পাঁচ মৌসুম পর দলটি প্রথম জয় দেখে। এ সময়ে দলটি মিশ্রতায় পূর্ণ সময় অতিবাহিত করছিল। পোর্ট এলিজাবেথে সিরিজের পঞ্চম টেস্টে নিউজিল্যান্ড দল আবারও জয়ের সন্ধান পায়। নোয়েল ম্যাকগ্রিগর ও জ্যাক অ্যালাব্যাস্টারের সাথে তিনি নিউজিল্যান্ডের প্রথম তিন টেস্ট জয়ে অংশ নিয়েছিলেন।
মূল্যায়ন
জন মিহাফি’র জনপ্রিয় ক্রিকেট তারকা ছিলেন জন রিড। তাঁর মতে, ‘রিডের পরিসংখ্যান দলকে সঠিক পরিসংখ্যান প্রদানে ব্যর্থ হয়েছে। যে ব্যক্তি তাঁকে দেখেছেন ক্রিজে কীভাবে আকড়ে থেকে দলকে অগ্রসর করতে চেষ্টা করেছেন। তাঁর ব্যাটিং গড় আরও অর্ধেক বেড়ে যেতো যদি তিনি ১৯৮০-এর দশকে রিচার্ড হ্যাডলি ও মার্টিন ক্রো’র সাথে একত্রে খেলতেন।’
ব্যক্তিগত জীবন
ব্যক্তিগত জীবনে বিবাহিত ছিলেন জন রিচার্ড রিড। ১৯৫১ সালে নর্লি লে ফেভ্রে নামীয় এক রমণীর পাণিগ্রহণ করেন। বাতজ্বরে আক্রান্ত হবার পর হাসপাতালে চিকিৎসাধীন অবস্থায় সেবিকা হিসেবে কর্মরত ছিলেন নর্লি। এখানেই তাদের প্রথম স্বাক্ষাৎপর্ব হয়। এ দম্পতির রিচার্ড রিড নামীয় পুত্র এবং অ্যালিসন ও অ্যান নাম্নী দুই কন্যা ছিল। তন্মধ্যে, রিচার্ড রিড নিউজিল্যান্ডের পক্ষে নয়টি একদিনের আন্তর্জাতিকে অংশ নিয়েছেন।
১৪ অক্টোবর, ২০২০ তারিখে অকল্যান্ড এলাকায় ৯২ বছর বয়সে জন রিচার্ড রিডের দেহাবসান ঘটে।
হ্যালো এয়ারলাইন্স
হ্যালো এয়ারলাইন্স হল বাংলাদেশের একটি পণ্যবাহী বিমান সংস্থা। এটি ২০১২ সালে প্রতিষ্ঠিত হয়েছিল এবং এর কার্যক্রম ২০১৭ সালে শুরু হয়েছিল। শাহজালাল আন্তর্জাতিক বিমানবন্দরে সংস্থাটির মূল কেন্দ্র রয়েছে এবং এর বহরে একটি এটিআর ৪২-৩০০ কিউসি বিমান রয়েছে।
বহর
থাম্ব| হ্যালো এয়ারলাইন্সের [[এটিআর ৪২|এটিআর ৪২-৩০০ কিউসি]] হ্যালো এয়ারলাইন্সের বহরটি নিম্নলিখিত বিমানগুলি নিয়ে গঠিত (আগস্ট ২০১৯ অনুযায়ী):
চাঁদের মত বউ
চাঁদের মত বউ ২০০৯ সালে মুক্তিপ্রাপ্ত একটি বাংলাদেশী বাংলা নাট্য চলচ্চিত্র। চলচ্চিত্রটি পরিচালনা করেছেন মোহাম্মদ হোসেন এবং প্রধান ভুমিকায় অভিনয় করেছেন রিয়াজ, শাবনুর ও নিপুন। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, ডলি জহুর ও মিশা সওদাগর।
সংগীত
চাঁদের মত বউ চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আলম খান ও আলী আকরাম শুভ। ছবিতে মোট ছয়টি গান রয়েছে।
তরঙ্গ ফাংশন
কোয়ান্টাম বলবিজ্ঞানে একটি ওয়েভ ফাংশন কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।
শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|2) বাস্তব ব্যাখ্যা রয়েছে। |Ψ|2 কে সম্ভাব্যতা ঘনত্ব বলে।
ব্যাখ্যা
তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।
চিতল
চিতল একটি চ্যাপ্টা দেহের মাছ। বৃহদাকার দেহের তুলনায় মাথা ছোট। ভারত ও বাংলাদেশের খালে বিলে নদীতে এটি সহজলভ্য। এরা দক্ষিণ ও দক্ষিণ-পূর্ব এশিয়ার মিঠাপানির আদি নিবাসী। এদের মোট ছয়টি প্রজাতি হয়।
শ্রেণীবিন্যাস
বৈজ্ঞানিক নাম Chitala chitala। মাছটিকে ইংরেজিতে Clown knifefish বলে। এটি Notopteridae পরিবার (family) এর অন্তর্গত। এটি ভারত ও বাংলাদেশের স্থানীয় (Native) মাছ।
বাসস্থান
এটি মিষ্টি জলের মাছ। সাধারণত নদী, খাল এবং বিলে পাওয়া যায়, পুকুরেও চাষ করা যায়।
চাষ পদ্ধতি
মাছ এর চাষ পদ্ধতি খুব সহজ। এই মাছ মাংসাশী। তাই এর মিশ্র চাষে বিশেষ সতর্ক থাকতে হয়।
রন্ধনপ্রণালী
বিশেষ করে চিতল মাছের মুইঠা, ভাপা, পাতুরি, দোপেয়াজা জনপ্রিয়।
রাইপুর বিধানসভা কেন্দ্র
রায়পুর (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫০ নং রায়পুর বিধানসভা কেন্দ্রটি রায়পুর সমষ্টি উন্নয়ন ব্লক এবং সারেঙ্গা সমষ্টি উন্নয়ন ব্লক গুলির অন্তর্গত।
রায়পুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
১৯৭৭-২০০৬
২০০৬, ২০০১, ১৯৯৬, ১৯৯১, ১৯৮৭ এবং ১৯৮২ সালের রাজ্য বিধানসভা নির্বাচনে, সিপিআই (এম) এর উপেন কিসকু রায়পুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বিভাবতি টুডুকে পরাজিত করেন, ২০০১ সালে নির্দলের কশেত্রা মোহন হাঁসদাকে, ১৯৯৬ সালে কংগ্রেসের স্মৃতিরেখা কিসকু কে, ১৯৯১ সালে নির্দলের আদিত্য কিসকু এবং ১৯৮৭ এবং ১৯৮২ সালে কংগ্রেসের ভবতোষ সোরেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আপিন্দ্র কিসকু ১৯৭৭ সালে কংগ্রেসের গঙ্গাধর মুর্মুকে পরাজিত করেন।
১৯৫১-১৯৭২
সিপিআই এর মানিকলাল বেস্রা ১৯৭২ সালে জয়ী হন। ঝাড়খন্ড পার্টির বাবুলাল সোরেন ১৯৭১ সালে জয়ী হন। ১৯৬৯ এবং ১৯৬৭ সালে বাংলা কংগ্রেসের ভবতোষ সোরেন জয়ী হন। ১৯৬২ সালে কংগ্রেসের সুধা রানী দত্ত জয়ী হন। ১৯৫৭ এবং ১৯৫২ সালে রায়পুর যৌথ আসন ছিল। ১৯৫৭ সালে কংগ্রেসের যদুনাথ মুর্মু এবং সুধা রাণী দত্ত উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, নির্দলের যদুনাথ মুর্মু এবং কংগ্রেসের যতীন্দ্র নাথ বসু উভয়ই জয়ী হন।
পশ্চিমবঙ্গ জুডিশিয়াল সার্ভিস
ওয়েস্ট বেঙ্গল জুডিশিয়াল সার্ভিস, যা ডব্লিউবিজেএস নামে পরিচিত, হল ভারতের পশ্চিমবঙ্গ রাজ্যের বিচার বিভাগীয় পরিষেবা। ডব্লিউবিজেএস, পাবলিক সার্ভিস কমিশনের জন্য, পশ্চিমবঙ্গ সময়ে সময়ে তিনটি পর্যায়ে প্রতিযোগিতামূলক পরীক্ষার ব্যবস্থা করে। এই পর্যায়গুলি হল প্রিলিমিনারি, মেইনস এবং পার্সোনালিটি টেস্ট। এই পরিষেবাটির নাম পরিবর্তন করে পশ্চিমবঙ্গ সিভিল সার্ভিস (জুডিশিয়াল) রাখা হয়েছিল।
পোস্টিং
ওয়েস্ট বেঙ্গল জুডিশিয়াল সার্ভিস অফিসারদের হয় সিভিল জজ (জুনিয়র ডিভিশন) বা পশ্চিমবঙ্গ সরকারের অধীনে ফার্স্ট ক্লাস জুডিশিয়াল ম্যাজিস্ট্রেট পদে রাখা হয়। আধিকারিকদের জ্যেষ্ঠতার ভিত্তিতে জেলা জজ এমনকি কলকাতা হাইকোর্টের বিচারক হিসাবে পদোন্নতি দেওয়া হতে পারে।
প্রশিক্ষণ
ওয়েস্ট বেঙ্গল জুডিশিয়াল অ্যাকাডেমি দ্বারা নতুন নিয়োগপ্রাপ্ত বিচার বিভাগীয় কর্মকর্তাদের প্রশিক্ষণ পরিচালিত হয়েছিল। অ্যাকাডেমি রাজ্যে সিভিল জজ (জুনিয়র বিভাগ) এবং বিচার বিভাগীয় ম্যাজিস্ট্রেট হিসাবে নিয়োগপ্রাপ্ত বিচার বিভাগীয় পরিষেবা অফিসারদের জন্য ইন্ডাকশন লেভেল প্রশিক্ষণের ব্যবস্থা করে।
আল বুদুরুল মুজিয়্যাহ ফি তারাজিমিল হানাফিয়্যাহ
প্রেক্ষাপট
গ্রন্থটির রচনার প্রেক্ষাপট সম্পর্কে লেখক একটি সাক্ষাৎকারে উল্লেখ করেন, "আমি যখন পাকিস্তানে ইফতা পড়ছিলাম। হজরত মাওলানা আবদুর রশিদ নোমানি রহ. এর অধীনে একটি গবেষণাপত্র তৈরি করি। আমার শিক্ষক তখন আমাকে বলেন, ‘যদি তোমার সুযোগ হয় তুমি হানাফি মাজহাবের ‘রিজাল’ (স্মরণীয় ব্যক্তিত্ব) উপর একটি বড় গ্রন্থ রচনা করবে।’ তার এ উপদেশকে আমি ওসিয়ত হিসেবে গ্রহণ করি। বিষয়টি আমার মনের ভেতর লালন করছিলাম। শিক্ষকের ওসিয়ত রক্ষার জন্য এ গ্রন্থ রচনা করি।"
বৈশিষ্ট্য
এই গ্রন্থে আবু হানিফা থেকে শুরু করে বর্তমান শতাব্দীর হানাফি ফকিহদের জীবনী তুলে ধরা হয়েছে। এতে ফিকহ ও হাদিস শাস্ত্রসহ অন্যান্য ক্ষেত্রে তাদের জ্ঞানগত অবদান তুলে ধরা হয়েছে। জীবনী নির্বাচনের ক্ষেত্রে লেখক বলেন, "প্রথম মাপকাঠি ছিলো রিজালশাস্ত্রের মনীষীগণ। অধিকাংশ মনীষী যাদের স্বীকৃতি দিয়েছেন এবং নিজ নিজ গ্রন্থে তাদের স্থান করে দিয়েছেন আমি তাদেরকে প্রাধান্য দিয়েছি। আমার দ্বিতীয় মাপকাঠি হানাফি মাজহাবের রচনাবলী। এসব রচনাবলীতে যাদের অবদানের কথা জানা যায় তাদেরও আমি খুঁজে খুজে বের করেছি। অর্থাৎ এমন ইমাম যার মতামত হানাফি মাজহাবের বিভিন্ন কিতাবে এসেছে কিন্তু তার জীবনী অনেক জীবনী গ্রন্থেও নেই আমি তাদেরকেও উল্লেখ করেছি।"
গঠন
হুরুফে ‘হিজা’ আরবি হরফের সাধারণ বিন্যাস অনুসারে গ্রন্থটি সাজানো হয়েছে।
টোশে প্রোয়েস্কি এরিনা
টোশে প্রোয়েস্কি এরিনা (Национална арена „Тоше Проески“) হচ্ছে উত্তর ম্যাসেডোনিয়ার স্কোপিয়ের একটি ক্রীড়া স্টেডিয়াম। এটি বর্তমানে অধিকাংশ ক্ষেত্রে ফুটবল ম্যাচের জন্য ব্যবহৃত হয়, তবে কখনও কখনও সংগীত কনসার্ট বা অ্যাথলেটিক্সের জন্যও ব্যবহৃত হয়। এটি স্কোপিয়ের ক্লাব এফকে ভার্দার এবং এফকে রাবোৎনিচকির হোম স্টেডিয়াম, উভয়ই ম্যাসেডোনিয়ার প্রথম লীগে প্রতিযোগিতা করে, পাশাপাশি প্রায় সব প্রতিযোগিতায়ই উত্তর ম্যাসেডোনিয়া জাতীয় ফুটবল দলের হোম গ্রাউন্ড হিসেবে কাজ করে। ২০১৫ সালের ৩০শে তারিখে উয়েফা ঘোষণা করেছিল যে, ২০১৭ সালে উয়েফা সুপার কাপের ফাইনাল ম্যাচের আয়োজন করবে এই স্টেডিয়ামটি। এই স্টেডিয়ামটি পূর্বে সিটি স্টেডিয়াম স্কোপিয়ে (Градски стадион Скопје) নামে ২০০৯ সাল পর্যন্ত পরিচিত ছিল এবং ফিলিপ ২ জাতীয় এরিনা (Национална арена "Филип Втори") নামে ২০১৯ সাল পর্যন্ত পরিচিত ছিল। অতঃপর এই স্টেডিয়ামটি ম্যাসেডোনিয়ার পপ আইকন টোশে প্রোয়েস্কির সম্মানে তার নামে নামাঙ্কিত করা হয়েছিল।
অম্বিকা কালনা রেলওয়ে স্টেশন
অম্বিকা কালনা ব্যান্ডেল ও কাটোয়া সাথে সংযোগকারী পূর্ব রেলওয়ে মণ্ডলের হাওড়া রেলওয়ে বিভাগের অধীনে ব্যান্ডেল-কাটোয়া লাইনের একটি রেলওয়ে স্টেশন। এটি পশ্চিমবঙ্গ রাজ্যের পূর্ব বর্ধমান জেলার কালনা শহরে ৬ নং রাজ্য সড়কের পাশে অবস্থিত। ইএমইউ, এক্সপ্রেস এবং প্যাসেঞ্জার ট্রেনসহ মোট ২২ টি ট্রেন অম্বিকা কালনাতে থামে।
ইতিহাস
হুগলি-কাটোয়া রেলওয়ে ১৯১৩ খ্রিস্টাব্দে ব্যান্ডেল থেকে কাটোয়া পর্যন্ত একটি লাইন তৈরি করেছিল। অম্বিকা কালনা রেলস্টেশনসহ এই লাইনটি ১৯৯৪-৯৬ সালে ২৫কেভি ওভারহেড লাইন দিয়ে বিদ্যুতায়িত করা হয়।
বঙ্গবন্ধু টানেল
বঙ্গবন্ধু শেখ মুজিবুর রহমান টানেল বা বঙ্গবন্ধু টানেল বা বঙ্গবন্ধু সুড়ঙ্গ বা কর্ণফুলী টানেল হল কর্ণফুলী নদীর নিচে অবস্থিত নির্মাণাধীন সড়ক সুড়ঙ্গ। এই সুড়ঙ্গটি কর্ণফুলী নদীর দুই তীরের অঞ্চলকে যুক্ত করবে। এই সুড়ঙ্গের মধ্য দিয়ে ঢাকা-চট্টগ্রাম-কক্সবাজার মহাসড়ক যুক্ত হবে। বঙ্গবন্ধু টানেলের দৈর্ঘ্য ৩.৪৩ কিলোমিটার। এই সুড়ঙ্গটি নির্মিত হলে এটিই হবে বাংলাদেশের প্রথম সুড়ঙ্গ পথ এবং দক্ষিণ এশিয়ায় নদী তলদেশের প্রথম ও দীর্ঘতম সড়ক সুড়ঙ্গপথ। চীনা প্রতিষ্ঠান চায়না কমিউনিকেশন অ্যান্ড কনস্ট্রাকশন কোম্পানি লিমিটেড এই সুড়ঙ্গ নির্মাণ প্রকল্প বাস্তবায়ন করছে। চট্টগ্রাম শহরপ্রান্তের বাংলাদেশ নেভাল একাডেমির পাশ দিয়ে শুরু হওয়া এই সুড়ঙ্গ নদীর দক্ষিণ পাড়ের আনোয়ারা প্রান্তের চিটাগাং ইউরিয়া ফার্টিলাইজার লিমিটেড এবং কর্ণফুলী ফার্টিলাইজার লিমিটেড কারখানার মাঝামাঝি স্থান দিয়ে নদীর দক্ষিণ প্রান্তে পৌঁছাবে। কর্ণফুলী নদীর মধ্যভাগে কর্ণফুলী সুড়ঙ্গ অবস্থান করবে ১৫০ ফুট গভীরে। সর্বশেষ সংশোধিত বাজেটে, প্রকল্পের মেয়াদ ৩০ ডিসেম্বর ২০২৩ পর্যন্ত বাড়ানো হয়। এছাড়া, নির্মাণ ব্যয়ও ১৬৪ কোটি টাকা বৃদ্ধি করা হয়।
ইতিহাস
২০১৬ সালের ১৪ অক্টোবর বাংলাদেশের প্রধানমন্ত্রী ও চীনের রাষ্ট্রপতি শি জিন পিং প্রকল্পের ভিত্তিপ্রস্তর স্থাপন করেন। প্রধানমন্ত্রী শেখ হাসিনা ২০১৯ সালের ২৪ ফেব্রুয়ারি বঙ্গবন্ধু শেখ মুজিবুর রহমান টানেল নির্মাণের কাজ আনুষ্ঠানিকভাবে উদ্বোধন করেন।
অর্থায়ন
সুড়ঙ্গ নির্মাণে ব্যয় হবে ১০ হাজার ৬৮৯ কোটি টাকা।  । ২০১৫ সালের অক্টোবর মাসে চীনের রাষ্ট্রপতি শি জিন পিং এর ঢাকা সফরে কর্ণফুলী টানেল নির্মাণে ঋণ চুক্তি স্বাক্ষর হয়। চুক্তি অনুযায়ী চীনের এক্সিম ব্যাংক ২০ বছর মেয়াদি ঋণ হিসাবে ৫ হাজার ৯১৩ কোটি টাকা দিচ্ছে। বাকি অর্থায়ন বাংলাদেশ সরকার করছে। এক্সিম ব্যাংকের অর্থায়নের সুদের হার ২ শতাংশ।
নির্মাণ তথ্য
নদী সুড়ঙ্গটির নির্মাণ কাজ হাতে পেয়েছে চীনের নির্মাণ সংস্থা। ২০২২ সালের মধ্যে টানেল বা সুড়ঙ্গটির নির্মাণ কাজ শেষ হওয়ার কথা থাকলেও এখনও নির্মাণকাজ চলমান। সুড়ঙ্গটির মূল দৈর্ঘ্য ৩.৪৩ কিলোমিটার। তবে এর সঙ্গে ৫ কিলোমিটারের বেশি সংযোগ সড়ক যুক্ত হবে।
ঘূর্ণিঝড় প্রস্তুতি কর্মসূচি
ঘূর্ণিঝড় প্রস্তুতি কর্মসূচি বাংলাদেশ সরকার এবং বাংলাদেশ রেডক্রিসেন্ট সোসাইটির একটি দুর্যোগ ব্যবস্থাপনা কর্মসূচি। এটির সদরদপ্তর ঢাকায় অবস্থিত। এই প্রোগ্রামটি দুর্যোগ ব্যবস্থাপনা ও ত্রাণ মন্ত্রণালয়ের অধীনে পরিচালিত হয়।
ইতিহাস
১৯৭৩ সালে বাংলাদেশের রাষ্ট্রপতি বঙ্গবন্ধু শেখ মুজিবুর রহমান ঘূর্ণিঝড়পূর্ব কর্মসূচি হিসেবে এটি হাতে নিয়েছিলেন। কর্মসূচিটি আজ পর্যন্ত হাজার হাজার জীবন বাঁচিয়েছে। ২০১৭ সালে ভারতের প্রধানমন্ত্রী নরেন্দ্র মোদি এটিকে 'বিশ্বের সেরা দুর্যোগ মোকাবেলা পদ্ধতি' বলে অভিহিত করেন। এই কর্মসূচিতে 72 হাজার 160জন স্বেচ্ছাসেবক আছেন।
রবার্ট লুডলুম
রবার্ট লুডলুম (২৫ মে ১৯২৭ - ১২ মার্চ ২০০১) ২৭টি থ্রিলার উপন্যাসের একজন আমেরিকান লেখক ছিলেন, যিনি মূল দ্য বোর্ন ট্রিলজি সিরিজ থেকে জেসন বোর্নের স্রষ্টা হিসেবে সর্বাধিক পরিচিত। তার বইয়ের কপির মুদ্রণ সংখ্যা ৩০০ মিলিয়ন থেকে ৫০০ মিলিয়ন মধ্যে অনুমান করা হয়। সেগুলি ৩৩ টি ভাষায় এবং ৪০ টি দেশে প্রকাশিত হয়েছে। লুডলুম জোনাথন রাইডার এবং মাইকেল শেফার্ড ছদ্মনামেও বই প্রকাশ করেছিলেন।
প্রাথমিক জীবন এবং শিক্ষা
লুডলুম জন্মগ্রহণ করেছিলেন নিউইয়র্ক সিটিতে, তিনি মার্গারেটের (ওয়েডসওয়ার্থ) এবং জর্জ হার্টফোর্ড লডলুমের পুত্র। তাঁর মাতামহ দাদী ইংরেজ নাগরিক ছিলেন। তিনি ১৯৫১ সালে নাটকের উপর বিএ ড্রিগ্ৰী অর্জন করেন, কানেক্টিকাটের মিডলেটাউন, রেকটারি স্কুল তৎকালীন চ্যাশায়ার একাডেমি এবং ওয়েসলিয়ান বিশ্ববিদ্যালয়ে পড়াশোনা করেছেন। ওয়েসলিয়ান থাকাকালীন লুডলুম আলফা ডেল্টা ফি ব্রাদারনেটিতে যোগ দিয়েছিলেন। পরবর্তী জীবনে লেখক হওয়ার পরে, লুডলুম তার রহস্যময় উপন্যাস ম্যাটলক পেপার লিখেছিলেন।
পেশাগত জীবন
লুডলুমের অনেক উপন্যাসের উপর ভিত্তি করে চলচ্চিত্র এবং ছোট ধারাবাহিক তৈরি করা হয়েছে, যার মধ্যে রয়েছে দ্য অস্টারম্যান উইকএন্ড, দ্য হলক্রফট চুক্তি, দ্য অ্যাপোক্যালিপস ওয়াচ, দ্য বোর্ন আইডেন্টিটি, দ্য বোর্ন সুপ্রিমেসি (চলচ্চিত্র) এবং দ্য বোর্ন আল্টিমেটাম। সিক্রেট ওয়ান: দ্যা হাডেস ফ্যাক্টর, গেইল লিন্ডসের সাথে সহ-লিখিত একটি বই যা দিয়ে মূলত একটি ছোট ধারাবাহিক তৈরি করার পরিকল্পনা করা হয়েছিল; বইটি এনবিসির জন্য লেখা একটি সংক্ষিপ্ত চিকিৎসা বিষয়ক বই থেকে বিকশিত হয়েছে। ম্যাট ড্যামন অভিনীত বোর্ন (চলচ্চিত্র সিরিজ), বাণিজ্যিক এবং সমালোচনামূলকভাবে সফল হয়েছে (দ্য বোর্ন আল্টিমেটাম ২০০৮ সালে তিনটি একাডেমি পুরস্কার জিতেছে)।
পঁচাত্তরের দশকে লুডলুম নিউ জার্সির লেওনিয়ায় বসবাস করতেন, যেখানে তিনি প্রতিদিন নিজের বাড়িতে লেখার জন্য কয়েক ঘণ্টা করে সময় কাটাতেন।
মৃত্যু
১০ ফেব্রুয়ারি, ২০০১ তারিখে সংঘটিত এক রহস্যময় অগ্নিকাণ্ডের ফলে সৃষ্ট আগুন থেকে ভয়াবহভাবে দগ্ধ হয়ে লুডলাম ১২ মার্চ, ২০০১ তারিখে ফ্লোরিডার নেপলসে তার বাড়িতে মৃত্যুবরণ করেন।
বিশ্লেষণ ও সমালোচনা রচনা
লুডলুমের উপন্যাসে সাধারণত একজন বীর ব্যক্তি অথবা ক্রুসেডিং ব্যক্তিদের একটি ছোট দল যারা শক্তিশালী প্রতিপক্ষের বিরুদ্ধে সংগ্রামে লিপ্ত যাদের উদ্দেশ্য অশুভ এবং যারা ভীতিকর উপায়ে রাজনৈতিক এবং অর্থনৈতিক পদ্ধতি ব্যবহার করতে সক্ষম। তার লেখায় বিশ্বে এমন এক জায়গার কথা উল্লেখিত হয়েছে যেখানে বৈশ্বিক কর্পোরেশন, ছায়াসামরিক বাহিনী এবং সরকারী সংগঠনগুলো সবাই ষড়যন্ত্র করেছিল (যদি তা অশুভ হয়) অথবা খর্ব করার (যদি তা আইন মেনে চলা হয়) বা মর্যাদা কেড়ে নেওয়ার জন্য।
লুডলুম উপন্যাস নির্মাণে প্রায়ই ঐতিহাসিক এবং সমসাময়িক উভয় ষড়যন্ত্র তত্ত্ব দ্বারা অনুপ্রাণিত হয়েছেন। তিনি লিখেছেন যে মাটারেস সার্কেল ত্রিপাক্ষিক কমিশন সম্পর্কে যা গুজব থেকে অনুপ্রাণিত এবং কমিশন প্রতিষ্ঠার মাত্র কয়েক বছর পরে এটি প্রকাশিত হয়। হলক্রফট চুক্তি এবং মাতারিজ সার্কেলের মত বইয়ে সন্ত্রাসবাদের বর্ণনা এই তত্ত্বকে প্রতিফলিত করে যে সন্ত্রাসীরা আদর্শগতভাবে উদ্দেশ্যপ্রণোদিত চরমপন্থীদের বিচ্ছিন্ন দল হওয়ার বদলে, আসলে সরকার বা বেসরকারি সংস্থার বন্ধক যারা তাদের ব্যবহার করছে।
চলচ্চিত্রের তালিকা
লুডলুমের অনেক উপন্যাসের উপর ভিত্তি করে চলচ্চিত্র এবং ছোট টিভি ধারাবাহিক তৈরি করা হয়েছে। লুডলুমের কাজের অভিযোজনের ট্রেডমার্ক ট্রেডস্টোনের অধীনে প্রকাশিত হয়, যা রবার্ট লুডলাম এস্টেটের নির্বাহী দ্বারা নিয়মিত অনুষ্ঠিত হয়।
তিরুবনন্তপুরম সেন্ট্রাল রেলওয়ে স্টেশন
তিরুবনন্তপুরম সেন্ট্রাল, পূর্বে ত্রিবান্দ্রম সেন্ট্রাল (থাম্পানুর রেলওয়ে স্টেশন নামেও পরিচিত) (স্টেশন কোড: TVC), একটি প্রধান রেলওয়ে স্টেশন যা ভারতের কেরালা রাজ্যের রাজধানী তিরুবনন্তপুরম (পূর্বে ত্রিভান্দ্রম) শহরে পরিসেবা দেয়। এটি কেরালার ব্যস্ততম রেলওয়ে স্টেশন এবং দক্ষিণ রেলওয়ের একটি গুরুত্বপূর্ণ রেল হাব। রেলওয়ে স্টেশনের ভবনটি তিরুবনন্তপুরমের অন্যতম আইকনিক ল্যান্ডমার্ক। স্টেশনটি শহরের কেন্দ্রস্থলে অবস্থিত থিরুবনন্তপুরমের কেন্দ্রীয় বাস স্টেশনের বিপরীতে থাম্পানুরে। তিরুবনন্তপুরম পেট্টাহ এবং নেমোম যথাক্রমে উত্তর এবং দক্ষিণ দিকে সংলগ্ন রেলওয়ে স্টেশন। এখান থেকে ট্রেনগুলি শহর এবং রাজ্যকে ভারতের প্রায় সমস্ত বড় শহরের সাথে সংযুক্ত করে। এই স্টেশনটি প্রাঙ্গনের মধ্যে উপলব্ধ বিভিন্ন সুযোগ-সুবিধার জন্যও পরিচিত। স্টেশনে বইয়ের দোকান, রেস্তোরাঁ, থাকার ব্যবস্থা এবং ইন্টারনেট ব্রাউজিং কেন্দ্র রয়েছে। 2005 সালে কচুভেলিতে একটি স্যাটেলাইট স্টেশন খোলা হয়েছিল যা তিরুবনন্তপুরম আন্তর্জাতিক বিমানবন্দরের কাছে, কচুভেলি রেলওয়ে স্টেশন নামে পরিচিত উত্তর-পশ্চিম দিকে 8 কিমি দূরে। দূরপাল্লার বেশিরভাগ ট্রেন এখান থেকে ছেড়ে যায়। তিরুবনন্তপুরম হল ভারতের দীর্ঘতম ট্রেন রুট, কন্যাকুমারী - তিরুবনন্তপুরম - ডিব্রুগড় বিবেক এক্সপ্রেস রুট এবং কন্যাকুমারী-তিরুবনন্তপুরম- জম্মু তাউই - শ্রী মাতা বৈষ্ণো দেবী কাটরা হিমসাগর এক্সপ্রেস রুট বরাবর দক্ষিণ থেকে প্রথম স্তরের ২য় শহর। যাত্রী ট্রাফিক পরিচালনার জন্য ২০০৪ সালে একটি দ্বিতীয় টার্মিনাল (দক্ষিণ টার্মিনাল) এবং পরে ২০০৭ সালে একটি পশ্চিম টার্মিনাল খোলা হয়েছিল। ট্রাফিক কমাতে, তিরুবনন্তপুরম সেন্ট্রাল রেলওয়ে স্টেশনে ১৬টি রেলপথ রয়েছে
ইতিহাস
মাদ্রাজ-কুইলন লাইনটি প্রিন্সলি স্টেট অফ ট্রাভাঙ্কোরের রাজধানী, তিরুবনন্তপুরম পর্যন্ত প্রসারিত হয়েছিল এবং 4 জানুয়ারী 1918 সালে খোলা হয়েছিল। লাইনটি তখন চাকাইতে শেষ হয়, যেটি তখন তিরুবনন্তপুরমের বাণিজ্য কেন্দ্র ছিল। তৎকালীন ত্রাভাঙ্কোরের দেওয়ান এম ই ওয়াটস শহরের প্রাণকেন্দ্রে রেললাইন প্রসারিত করার উদ্যোগ নিয়েছিলেন। টার্মিনাসটি 1931 সালে বর্তমান অবস্থান তিরুবনন্তপুরম মধ্য থাম্পানুরে স্থানান্তরিত করা হয়েছিল। তিরুবনন্তপুরম সেন্ট্রাল স্টেশন বিল্ডিংটি ত্রাভাঙ্কোরের মহারানী সেতু লক্ষ্মী বেয়ের রাজত্বকালে নির্মিত হয়েছিল এবং 4 নভেম্বর 1931 সালে উদ্বোধন করা হয়েছিল। এই স্টেশন ভবন নির্মাণে কোনো ইট ব্যবহার করা হয়নি; এটি সম্পূর্ণরূপে শিলা গাঁথনি দিয়ে নির্মিত হয়েছিল। তিরুবনন্তপুরম ছিল একটি শাখা লাইন স্টেশন কিন্তু মহারানি এটি ভারতের প্রধান শহরগুলির সমকক্ষের সাথে তৈরি করেছিলেন। স্টেশনটি 1931 সালে প্রতিদিন দুটি প্রস্থান পরিচালনা করার জন্য নির্মিত হয়েছিল এবং শুরুতে শুধুমাত্র একটি প্ল্যাটফর্ম ছিল। একটি একক লাইন সহ প্ল্যাটফর্মটি 70 এর দশক পর্যন্ত অব্যাহত ছিল। বর্ধিত প্ল্যাটফর্মটি গেজ রূপান্তর না হওয়া পর্যন্ত মিটার-গেজ লাইন হিসাবে ট্রেনগুলি গ্রহণ এবং প্রেরণ করতে থাকে। প্ল্যাটফর্মটি সেই একক লাইনের প্ল্যাটফর্মে একবারে দুটি ট্রেন মিটমাট করতে পারে।
লেআউট
এই স্টেশনে দীর্ঘ এবং স্বল্প দূরত্বের ট্রেন পরিচালনার জন্য 5টি প্ল্যাটফর্ম রয়েছে। তিরুবনন্তপুরম রেলওয়ে স্টেশনের দুটি প্রবেশপথ রয়েছে। মূল প্রবেশদ্বারটি কেন্দ্রীয় বাস স্টেশন তিরুবনন্তপুরমের বিপরীতে এবং পশ্চিম প্রবেশদ্বারটি পাওয়ার হাউস রোডে রয়েছে। ট্রেন কেয়ার সেন্টারটি পশ্চিম দিকের প্রবেশ পথের পাশে কাজ করে। নিমোম এবং কচুভেলি রেলওয়ে স্টেশনগুলিকে তিরুবনন্তপুরম সেন্ট্রাল পর্যন্ত স্যাটেলাইট টার্মিনাল হিসাবে রেলওয়ে বাজেটে ঘোষণা করা হয়েছে। কচুভেলি স্যাটেলাইট টার্মিনাল এখান থেকে আসা ট্রেনের সাথে কাজ শুরু করেছে। টার্মিনাল সুবিধা সহ নেমোম এবং কচুভেলি স্টেশনগুলি চালু হয়ে গেলে আরও দুটি প্ল্যাটফর্ম যুক্ত করার প্রস্তাব রয়েছে।
সুযোগ-সুবিধা
তিরুবনন্তপুরম সেন্ট্রাল আধুনিক নিরাপত্তা গ্যাজেট দিয়ে সজ্জিত, এবং ভিডিও নজরদারি ইনস্টল করার জন্য রাজ্যের প্রথম স্টেশন। এই সেন্ট্রাল স্টেশনে রেলওয়ে প্রোটেকশন ফোর্স (RPF) দ্বারা নেটওয়ার্কযুক্ত ইলেকট্রনিক নজরদারি ব্যবস্থা ইনস্টল করা হয়েছে নিরাপত্তার উন্নতির জন্য এবং স্টেশনে আগত যাত্রীদের গতিবিধি নিরীক্ষণের জন্য।
ল্যান্ডমার্ক ট্রেন পরিষেবা
ল্যান্ডমার্ক ট্রেন পরিষেবা যা তিরুবনন্তপুরম সেন্ট্রাল থেকে উৎপন্ন বা শেষ হয়:
লালমনিরহাট সরকারি কলেজ
অনুষদ ও বিভাগসমূহ
কলেজে বর্তমানে উচ্চমাধ্যমিক, স্নাতক (পাশ), স্নাতক (সম্মান) এবং স্নাতকোত্তর পর্যায়ে পাঠদান করে।
গুরু দক্ষিণা (চলচ্চিত্র)
গুরু দক্ষিণা ১৯৮৭ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অঞ্জন চৌধুরী পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন রঞ্জিত মল্লিক, তাপস পাল, শতাব্দী রায়, কালী বন্দ্যোপাধ্যায়, শকুন্তলা বড়ুয়া, ভবেশ কুন্ডু প্রমুখ। এই চলচ্চিত্রে সংগীত পরিচালনা করেন বাপ্পী লাহিড়ী।
ওপেন হিউম্যানিটিস প্রেস
ওপেন হিউম্যানিটিস প্রেস (ওএইচপি) মানবিকের একটি আন্তর্জাতিক উন্মুক্ত প্রবেশাধিকারের প্রকাশনা উদ্যোগ। যা সমালোচনামূলক ও সাংস্কৃতিক তত্ত্বকে স্বতন্ত্র করে তোলে। ওএইচপির সম্পাদকীয় বোর্ডে আল্যাঁ বাদিউ, জনাথন কুলার, স্টিফেন গ্রিনব্ল্যাট, জাঁ-ক্লদ গিউডন, জে হিলিস মিলার, আন্তোনিও নেগ্রি, পিটার সাবার এবং গায়ত্রী চক্রবর্তী স্পিভাক প্রমুখের মত শীর্ষস্থানীয় জ্ঞানীরা আছেন।
ইতিহাস
ওএইচপি ২০০৮ সালের মে মাসে সাতটি উন্মুক্ত প্রবেশাধিকার সাময়িকী দিয়ে চালু হয় এবং পাবলিক লাইব্রেরি অব সায়েন্সের দ্বারা "beacon of hope" ("আশার বাতিঘর") নামে অভিহিত হয়। ২০০৯ সালের আগস্টে ওএইচপি ঘোষণা করে যে, ওএইচপি বোর্ডের ঊর্ধ্বতন সদস্যদের দ্বারা সম্পাদিত উন্মুক্ত প্রবেশাধিকার বই তারা ধারাবাহিক আকারে প্রকাশ করা শুরু করবে।
বইসমূহ
প্রকরণগ্রন্থ সিরিজগুলো:
সুনম্য কলা
অনেক সময় ব্যাপকতর অর্থে দৃশ্যকলার সমার্থক পরিভাষা হিসেবে সুনম্য কলা কথাটি ব্যবহার করা হতে পারে। তবে সেক্ষেত্রে রং চিত্রাংকন, ছাপচিত্র, চলচ্চিত্র, আলোকচিত্র, ইত্যাদি দৃশ্যকলাকে সুনম্য কলা হিসেবে বিবেচনা করা যায় কি না, তা নিয়ে বিতর্ক আছে। কেউ কেউ স্থাপত্যকলার মতো ব্যবহারিক কলাকেও সুনম্য কলা হিসেবে গণ্য করতে পারেন।
ওপেন হিউম্যানিটিস প্রেস
বইসমূহ
সাময়িকী:
ওপেন হিউম্যানিটিস প্রেস কয়েকটি উন্মুক্ত প্রবেশাধিকার সাময়িকী হোস্ট করে। যার মধ্যে উল্লেখযোগ্য:
উহান বন্দর
উহান বন্দর চীনদেশের হুপেই প্রদেশ এর একটি নদী বন্দর।এই বন্দর চিনের প্রধান বন্দর গুলির মধ্যে একটি।এটি চিনের অভ্যান্তর ভাগে অবস্থিত।বন্দরটি সমুদ্র উপকূল থেকে অনেকটা ভীতরে ইয়াং চি কিয়াং নদীতে গড়ে উঠেছে।বন্দরটিতে ১০,০০০ ডিডব্লুটি জাহাজ নোঙর করতে পাড়ে। উহান শহরে এই বন্দরটি অবস্থিত ।বন্দরটি ২০১৩ সালে ৪২.২ মিলিয়ন টন কার্গো পরিবহন করেছে এবং ৫ লক্ষ এর বেশি কন্টেইনার পরিবহন করেছে।
ভাষাবিজ্ঞান উপক্রমণিকা
ভাষাবিজ্ঞান উপক্রমণিকা অসমীয়া ভাষাবিষয়ক গ্রন্থ৷ লেখক অর্পণা কোঁয়র৷ প্রথম প্রকাশ হয় ২০০২ সালে৷ প্রকাশক বনলতা৷ গ্রন্থটিতে ভাষার তাৎপর্য, ভাষা অধ্যয়নের প্রয়োজনীয়তা, ভাষাচর্চা এবং অধ্যয়নের ইতিহাস, ভাষাতত্ত্ব, ভাষাবিজ্ঞান, ব্যাকরণ, ভাষাবিজ্ঞানের পরিধি, ধ্বনিবিজ্ঞান, ধ্বনিতত্ত্ব, বর্ণবিজ্ঞান, রূপতত্ত্ব, বাক্যতত্ত্ব, অর্থতত্ত্ব, ভাষার পরিবর্তন ইত্যাদি বিষয়সমূহের বিষয়ে বর্ণনা করা হয়েছে।
এডি এনকেটিয়া
এডওয়ার্ড কেডার এনকেটিয়া (Eddie Nketiah; জন্ম: ৩০ মে ১৯৯৯; এডি এনকেটিয়া নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০০৮–০৯ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে এনকেটিয়া ফুটবল জগতে প্রবেশ করেছেন এবং পরবর্তীকালে আর্সেনালর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য লিডস ইউনাইটেডের হয়ে ধারে খেলেছেন।
২০১৭ সালে, এনকেটিয়া ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, এনকেটিয়া এপর্যন্ত ৪টি শিরোপা জয়লাভ করেছেন, যার মধ্যে ২টি আর্সেনালের হয়ে, ১টি লিডস ইউনাইটেডের হয়ে এবং ১টি ইংল্যান্ডের হয়ে জয়লাভ করেছেন।
প্রারম্ভিক জীবন
এডওয়ার্ড কেডার এনকেটিয়া ১৯৯৯ সালের ৩০শে মে তারিখে ইংল্যান্ডের লন্ডনের লুইশামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
এনকেটিয়া ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৩৮ ম্যাচে অংশগ্রহণ করে ৩৫টি গোল এবং ১টি শিরোপা জয়লাভ করেছেন।
পাণ্ডবেশ্বর
পাণ্ডবেশ্বর বা পান্ডবেশ্বর হলো ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার পাণ্ডবেশ্বর সমষ্টি উন্নয়ন ব্লকের সদর দফতর।
থানা
সমগ্র পাণ্ডবেশ্বর সমষ্টি উন্নয়ন ব্লক পাণ্ডবেশ্বর থানার অন্তর্গত। এলাকাটির আয়তন ও জনসংখ্যা ১,৭৬,৪৪৫।
পরিবহন
অণ্ডাল-সাঁইথিয়া শাখা রেলপথে পাণ্ডবেশ্বর রেলওয়ে স্টেশন অবস্থিত।
এনএইচ ১৪ পাণ্ডবেশ্বর দিয়ে যায়।
শিক্ষা
২০০৫ সালে পাণ্ডবেশ্বরে পাণ্ডবেশ্বর কলেজ প্রতিষ্ঠিত হয়েছিল। এখানে হিন্দি, ইংরেজি, ইতিহাস ও রাজনৈতিক বিজ্ঞানের উপর স্নাতক পর্যায়ে শিক্ষা প্রদান করা হয়।
হীনযান
হীনযান হল একটি সংস্কৃত শব্দ। এই শব্দের আক্ষরিক অর্থ ‘ক্ষুদ্রতর বা হীনতর যান’। বৌদ্ধধর্মে অর্হৎ গণ্য হওয়ার জন্য শ্রাবক যে শ্রাবকযান নামক পথ অনুসরণ করেন, তাকেই ‘হীনযান’ বলা হয়। খ্রিস্টীয় ১ম বা ২য় শতাব্দীতে এই শব্দটির প্রচলন ঘটেছিল। সাধারণভাবে ‘মহাযান’ (আক্ষরিক অর্থে ‘মহৎ যান’) শব্দটির বিপরীত শব্দ হিসেবে এই শব্দটি ব্যবহৃত হয়ে থেকে।
হীনযানের সংজ্ঞা কী বা হীনযান মতবাদের অনুগামী কারা, তা নিয়ে বিভিন্ন প্রকার ব্যাখ্যা প্রচলিত রয়েছে। কালু রিংপোচের মতে ‘হীন’ বা ‘মহৎ’ শব্দদুটির দ্বারা “আর্থিক বা সামাজিক পরিস্থিতি বোঝায় না। এই শব্দদুটি ধর্মানুশীলনকারীর আধ্যাত্মিক সামর্থ্যের দ্যোতক।”
"সংসার যে দুঃখে পরিপূর্ণ, তা আমরা সকলেই অনুভব করি। এই সত্যটি সম্পর্কে অবহিত হওয়াই হীনযান মতবাদের ভিত্তি। এই বিপদ সম্পর্কে সচেতন হলে আমাদের দুঃখ দূর হবে। আমরা ব্যক্তিগত স্তরে মুক্ত হব এবং আনন্দ লাভ করব। আমরা আমাদের নিজেদের স্বার্থে চলি।... [স্বার্থ ত্যাগ করে] ত্যাগ ও তিতিক্ষা আমাদের লক্ষ্যে পৌঁছে দেবে।"
খ্রিস্টীয় ৭ম শতাব্দীতে ভারত-পর্যটনকারী চীনা ভিক্ষু ই ৎসিং মহাযান ও হীনযান মতের পার্থক্য নিরূপণ করতে গিয়ে লিখেছেন:
"উভয় মতবাদই একটি এবং একই বিনয় গ্রহণ করেছে। উভয়েরই পাঁচ অপরাধে নিষেধাজ্ঞা রয়েছে। উভয়েই চতুরার্য সত্য পালন করে। যাঁরা বোধিসত্ত্বগণের পূজা করেন এবং মহাযান সূত্রাবলি পাঠ করেন, তাঁদের বলা হয় ‘মহাযানী’। অন্যদিকে এগুলি যাঁরা করেন না, তাঁদের বলা হয় ‘হীনযানী’।"
অতীতে পাশ্চাত্যের গবেষকরা হীনযান শব্দটি প্রায়ই ব্যবহার করতেন। মনিয়ার-উইলিয়ামস তার সংস্কৃত-ইংরেজি অভিধানে এই শব্দটির অর্থ করেছিলেন “বৌদ্ধ মতবাদের প্রাচীনতম পন্থা” ("the earliest system of Buddhist doctrine")। পাশ্চাত্যের গবেষকরাও সেই অর্থেই এই শব্দটি ব্যবহার করতেন। এই শব্দটিকে শ্রীলঙ্কা ও দক্ষিণপূর্ব এশিয়ায় বৌদ্ধধর্মের প্রধান শাখা হিসেবে প্রচলিত থেরবাদ প্রথার সমার্থক শব্দ হিসেবেও ব্যবহার করা হত। তবে কোনও কোনও গবেষক থেরবাদ মতটিকে এই শব্দটির সঙ্গে যুক্ত করতে চাননি। ১৯৫০ সালে বিশ্ব বৌদ্ধ ভ্রাতৃসঙ্ঘ ঘোষণা করে যে, বর্তমানে প্রচলিত বৌদ্ধধর্মের কোনও শাখার সঙ্গেই হীনযান শব্দটি যুক্ত করা অনুচিত।
নাম-ব্যুৎপত্তি
‘হীনযান’ শব্দটি ‘হীন’ ও ‘যান’ শব্দদুটি দ্বারা গঠিত। ‘হীন’ শব্দের অর্থ ‘ক্ষুদ্র’, ‘দরিদ্র’, ‘হীনতর’, ‘পরিত্যক্ত’, ‘অসম্পূর্ণ’ বা ‘ত্রুটিপূর্ণ’। অন্যদিকে ‘যান’ শব্দটির অর্থ ‘বাহন’। এখানে বাহন বলতে ‘বোধিলাভের পথ’ বোঝানো হয়েছে। পালি টেক্সট সোসাইটি প্রকাশিত পালি-ইংরেজি অভিধানে (১৯২১-২৫) ‘হীন’ শব্দটিকে কঠোরতর শব্দে অনুবাদ করা হয়েছে। এই অভিধান অনুসারে ‘হীন’ শব্দটির অর্থ হল “দরিদ্র, নিরানন্দময়, অমঙ্গলকারী, নিম্নস্থ, নিরাশাজনক, লজ্জাজনক ও দুষ্ট”।
কুমারজীব ও অন্যান্য অনুবাদকেরা ধ্রুপদি চীনা ভাষায় ‘হীনযান’ শব্দটির অনুবাদ করেছেন ‘ক্ষুদ্র যান’ (小 অর্থে ‘ক্ষুদ্র’, 乘 অর্থে ‘যান’)। যদিও তার আগেও এই শব্দটির অধিকতর যথার্থ অনুবাদ করা হয়েছিল। মোঙ্গোলীয় ভাষাতেও ‘হীনযান’ শব্দটির অনুবাদ (বাগা হোলগোন) করা হয়েছে ‘ক্ষুদ্র’ বা ‘হীনতর’ যান অর্থেই। অন্যদিকে তিব্বতি ভাষায় ‘হীনযান’ বোঝাতে দুটি শব্দ প্রচলিত রয়েছে। তার মধ্যে থেগ চুং শব্দটির অর্থ ‘ক্ষুদ্র যান’ এবং থেগ দ্মান শব্দটির অর্থ ‘হীনতর যান’ বা ‘হীনতর আধ্যাত্মিক পথ’।
থ্রাঙ্গু রিংপোচ বলেছেন যে, ‘হীনযান’ কোনও অর্থেই ‘হীন’ নয়। অসঙ্গের ধর্ম ও ধর্মত গ্রন্থের অনুবাদ ও টীকা রচনার সময় তিনি লিখেছেন, “তিব্বতে হীনযান, মহাযান ও বজ্রযান – এই তিন মতই অনুশীলন করা হত। ‘হীনযান’ শব্দটির আক্ষরিক অর্থ ‘হীনতর যান’ [হলেও] এটি কোনও অর্থেই মহাযানের থেকে হীন নয়।”
উৎস
জঁ নটিয়ার মনে করেন, ‘হীনযান’ শব্দটির উদ্ভব সম্ভবত ‘মহাযান’ শব্দের উৎপত্তির পরে ঘটেছিল এবং বোধিসত্ত্বযান ও শ্রাবকযান মতাদর্শের সংঘাতের পরিপ্রেক্ষিতে প্রচলিত হয়েছিল। সর্বাগ্রে ‘বোধিসত্ত্বযান’ শব্দটির প্রচলন ঘটে। পরবর্তীকালে বোধিসত্ত্বযানকেই ‘মহাযান’ আখ্যা দেওয়া হয়। এই সময় বৌদ্ধধর্মের মধ্যে বোধিসত্ত্বযান শিক্ষা যখন বেশি করে সমালোচিত হতে শুরু করে, তখনই লব্ধপ্রতিষ্ঠ ‘মহাযান’ শব্দটির বিপরীতার্থক ও হীনতর শব্দ হিসেবে ‘হীনযান’ শব্দটির প্রচলন ঘটে। প্রাচীনতম বৌদ্ধ ধর্মগ্রন্থগুলিতে ‘মহাযান’ শব্দটিকে ‘বোধিসত্ত্বযান’ শব্দটির সমার্থক শব্দ রূপে ব্যবহার করা হলেও, এই গ্রন্থগুলিতে ‘হীনযান’ শব্দটির ব্যবহার তুলনামূলকভাবে দুর্লভ। প্রাচীনতম অনুবাদ গ্রন্থগুলিতেও সাধারণত এই শব্দটি দেখা যায় না। তাই ‘মহাযান’ ও ‘হীনযান’ শব্দদুটির মধ্যে যে বিরোধের ধারণা প্রচলিত রয়েছে, তা ভ্রান্ত। একই যুগে পরস্পরের সঙ্গে সম্পর্কের ভিত্তিতে এই শব্দদুটির প্রচলন ঘটেনি।
পল উইলিয়ামসের মতে, “[মহাযান] চিরকালই হীনযানের কঠোর সমালোচক ছিল, এই মূলগত ভ্রান্ত ধারণাটিকে আমাদের গ্রন্থগুলি সমর্থন করে না।” উইলিয়ামস আরও বলেছেন যে, কিছু কিছু ক্ষেত্রে উভয় মতের মধ্যে পার্থক্যের প্রমাণ পাওয়া গেলেও এও প্রমাণিত হয়েছে যে, দুই মতবাদের মধ্যে শান্তিপূর্ণ সহাবস্থান ছিল।
আদি বৌদ্ধ সম্প্রদায়গুলিতে মহাযান সদস্যবর্গ
আধুনিক যুগে ১৮-২০টি আদি বৌদ্ধ সম্প্রদায়কে কখনও কখনও বিক্ষিপ্তভাবে ‘হীনযান’ মতবাদের অনুগামী হিসেবে চিহ্নিত করা হয়। তবে এই ধরনের শ্রেণিবিন্যাস যথার্থ নয়। মহাযান মতবাদকে যে বৌদ্ধধর্মের একটি পৃথক স্বীকৃত সম্প্রদায় হিসেবে চিহ্নিত করা হত, তার কোনও প্রমাণ পাওয়া যায় না। এটি ছিল নির্দিষ্ট কিছু আদর্শের সমষ্টি, যা পরবর্তীকালে একটি মতবাদের রূপ নেয়। পল উইলিয়ামসও বলেছেন যে, মহাযানের কখনই একটি পৃথক বিনয় ছিল না বা এই মতবাদ কখনই একটি পৃথক বিনয় গ্রহণ করার চেষ্টা করেনি। আদি বৌদ্ধ সম্প্রদায় থেকে পৃথক কোনও ধর্মীয় পরম্পরাও এই মতবাদের ছিল না। তাই মহাযান মতের অনুসারী ভিক্ষু ও ভিক্ষুণীরা একটি প্রাচীন সম্প্রদায়ের বিনয় অনুসরণ করতেন। বর্তমানে পূর্ব এশিয়ায় এটি হল ধর্মগুপ্তক ধর্মীয় পরম্পরা এবং তিব্বতি বৌদ্ধধর্মে মূলসর্বাস্তিবাদ ধর্মীয় পরম্পরা। আদি সম্প্রদায়গুলির মধ্যে মহাযান কখনই একটি পৃথক সম্প্রদায় ছিল না। ভারত-পর্যটনকারী চীনা ভিক্ষুদের রচনা থেকে আমরা জানতে পারি যে, ভারতে মহাযান ও অ-মহাযান ভিক্ষুরা প্রায়শই একই মঠে সহাবস্থান করতেন।
চীনা বৌদ্ধ ভিক্ষু ও তীর্থযাত্রী ই ৎসিং বিভিন্ন প্রকার ‘যান’ ও ভারতের আদি বৌদ্ধ সম্প্রদায়গুলির পারস্পরিক সম্পর্ক আলোচনা করতে গিয়ে লিখেছেন, “পশ্চিমে (চীনের পশ্চিমে অবস্থিত দেশ অর্থাৎ ভারত) [বৌদ্ধ] সম্প্রদায়গুলির অসংখ্য উপবিভাগ রয়েছে। এগুলির উৎস ভিন্ন ভিন্ন। তবে চারটি মাত্র প্রধান সম্প্রদায়ের প্রথাগত ধারাবাহিকতা রয়েছে।” এই চারটি সম্প্রদায় হল মহাসাংঘিক নিকায়, স্থবির নিকায়, মূলস্থবির নিকায় ও সংমিতীয় নিকায়। এই মতবাদগুলি সম্পর্কে ই ৎসিং লিখেছেন, “এই চারটি সম্প্রদায়ের কোনটি মহাযান এবং কোনটি হীনযান, তা নির্দিষ্ট নয়।” সাধারণভাবে বলা যায় যে, একটি বৌদ্ধ সম্প্রদায় ও তার সদস্যেরা ‘হীনযান’ বা ‘মহাযান’ শিক্ষা গ্রহণ করবে কিনা, তার কোনও নির্দিষ্ট বিধান ছিল না।
শুধুমাত্র শ্রাবক ও প্রত্যক্ষবুদ্ধেরা নন, মহাযান মতে পূজিত বোধিসত্ত্বদেরও যে মতবাদ সম্মান করে, তাকে পুরোপুরি ‘হীনযান’ মত বলে চিহ্নিত করা মহাযান মতানুগামী ও নিজের মতকে আক্রমণ করার সামিল। ই ৎসিং বলেছেন, ‘হীনযান’ হল এমন একটি শব্দ যা মতবাদ-সংক্রান্ত পার্থক্যের ভিত্তিতে ব্যক্তিবিশেষের ক্ষেত্রে প্রযোজ্য হয়।
শ্রাবকযান রূপে হীনযান
গবেষক ইসাবেল ওনিয়ানসের মতে, “আদি বৌদ্ধধর্মে মহাযান মতকে কখনও কখনও হীনযান বা হীনতর পথ হিসেবে চিহ্নিত করা হলেও [...] দ্বিতীয় স্তরের সাহিত্যে আগে থেকেই এই শব্দটির উপস্থিতি লক্ষ্য করা যায়। তা ভারতীয় ধর্মগ্রন্থগুলিতে এই শব্দটির উপস্থিতির সঙ্গে সামঞ্জস্যপূর্ণ নয়।” তার মতে মহাযানপন্থীরা যে ‘শ্রাবকযান’ শব্দটি ব্যবহার করতেন, তা-ই “রাজনৈতিকভাবে অধিকতর যথাযথ এবং অধিকতর প্রামাণ্য” শব্দ। জোনাথান সিল্ক মনে করেন যে, ‘হীনযান’ শব্দটি যেকোনো ক্ষেত্রেই সমালোচকদের ক্ষেত্রে প্রযোজ্য হয়। এটির দ্বারা বৌদ্ধধর্মের কোনও নির্দিষ্ট গোষ্ঠীকে বোঝায় না।
চীনা তীর্থযাত্রীদের মত
খ্রিস্টীয় ৭ম শতাব্দীতে চীনা বৌদ্ধ ভিক্ষু হিউয়েন সাং শ্রীলঙ্কায় মহাবিহার ও অভয়গিরি বিহারের সহাবস্থানের বিবরণ দিয়েছেন। তিনি মহাবিহারের ভিক্ষুদের ‘হীনযান স্থবির’ এবং অভয়গিরি বিহারের ভিক্ষুদের ‘মহাযান স্থবির’ নামে উল্লেখ করেন। হিউয়েন সাং আরও লিখেছেন যে, “মহাবিহারবাসীরা মহাযান মতকে প্রত্যাখ্যান করেছিলেন এবং হীনযান অনুশীলন করতেন। অন্যদিকে অভয়গিরিবিহারবাসীরা হীনযান ও মহাযান উভয় মতই শিক্ষা করতেন এবং ত্রিপিটক প্রচার করতেন।”
গবেষকদের মত
অধিকাংশ পাশ্চাত্য গবেষকই থেরবাদ শাখাটিকে মহাযান সাহিত্যে উল্লিখিত অন্যতম হীনযান সম্প্রদায় মনে করেন অথবা হীনযান শব্দটিকে থেরবাদের সমার্থক মনে করেন।  এই গবেষকদের মতে, হীনযান শব্দটির মাধ্যমে বৌদ্ধধর্মের সেই সব শাখাকে বোঝায় যেগুলি বুদ্ধের প্রকৃত শিক্ষা হিসেবে মহাযান সূত্রগুলিকে গ্রহণ করে না।  সেই সঙ্গে গবেষকরা হীনযান শব্দটি নেতিবাচক অর্থে ব্যবহারের বিরোধিতা করেন। কোনও কোনও গবেষক এই শব্দটিকে কোনও সম্প্রদায় বোঝানোর জন্য ব্যবহারই করেন না।
রিসার্চার আইডি
রিসার্চার আইডি (ResearcherID) বৈজ্ঞানিক লেখকদের শনাক্তকরণের একটি ব্যবস্থা। জানুয়ারি ২০০৮ সালে, থমসন রয়টার্স কর্তৃক এই ব্যবস্থা প্রবর্তিত হয়।
এই অনন্য শনাক্তকারী লেখক শনাক্তকরণ সমস্যা সমাধানের লক্ষ্যে কাজ করে।
সাধারণত রিসার্চার আইডি ওয়েবসাইটে, লেখকদের নিজস্ব নিবন্ধের রিসার্চার আইডি সংযোগ (লিঙ্ক) করতে বলা হয়ে থাকে। এইভাবে, তারা তাদের সর্বশেষ প্রকাশনার পর্যন্ত তালিকায়নের পাশাপাশি অনলাইনে সংরক্ষণ করতে পারেন।
থমসন রয়টার্স এই রিসার্চার আইডি ব্যবস্থা, এবং ওআরসিআইডি-এর মধ্যে এবং বিপরীত ভাবে তথ্য বিনিময়ে সক্ষম হয়েছেন।
ইউরিয়া
ইউরিয়া (Urea) বা কার্ব্যামাইড (Carbamide) একটি জৈব যৌগ যার রাসায়নিক সংকেত (NH2)2CO। ইউরিয়ার অণুতে দুইটি অ্যামাইন (–NH2) অবশেষ একটি কার্বনিল (–CO–) কার্যকরী মূলক দ্বারা সংযুক্ত হয়েছে।
পশুসমূহের দেহে নাইট্রোজেনবিশিষ্ট যৌগসমূহের বিপাক প্রক্রিয়াতে ইউরিয়া একটি গুরুত্বপূর্ণ ভূমিকা পালন করে। স্তন্যপায়ী প্রাণীদের মূত্রে নাইট্রোজেনধারী যৌগের মধ্যে ইউরিয়া প্রধান। ইউরিয়া কঠিন, বর্ণহীন, গন্ধহীন, ক্ষারধর্মী নয়, অম্লধর্মী নয়, পানিতে অতি সহজে দ্রাব্য এবং তুলনামূলকভাবে অবিষাক্ত। এ কারণে নাইট্রোজেনের উৎস হিসেবে এটিকে ব্যাপকভাবে সারে ব্যবহার করা হয়। এছাড়া রাসায়নিক শিল্পে ইউরিয়াকে একটি গুরুত্বপূর্ণ ফিডস্টক (feedstock) হিসেবে ব্যবহার করা হয়।
রাউলি মূত্র থেকে ইউরিয়া পৃথক করেন। জার্মান রসায়নবিদ ফ্রিডরিশ ভোলার ১৮২৮ সালে প্রথম অজৈব পদার্থ থেকে আকস্মিকভাবে জৈব পদার্থ ইউরিয়া সংশ্লেষণের পদ্ধতি আবিষ্কার করেন। তার এই আবিষ্কার গোটা রসায়নের ইতিহাসের একটি গুরুত্বপূর্ণ ঘটনা হিসেবে গণ্য করা হয়।
ইউরিয়া সার
ইউরিয়া একটি বহুল ব্যবহৃত সার।
২০২৩ সাফ চ্যাম্পিয়নশিপের দলীয় সদস্য
বাংলাদেশ
২০২৩ সাফ চ্যাম্পিয়নশিপের জন্য নিম্নলিখিত ২৩ জন খেলোয়াড়কে দলীয় সদস্যে রাখা হয়েছিল।
ভুটান
২০২৩ সাফ চ্যাম্পিয়নশিপের জন্য নিম্নলিখিত ২৩ জন খেলোয়াড়কে দলীয় সদস্যে রাখা হয়েছিল।
ভারত
২০২৩ সাফ চ্যাম্পিয়নশিপের জন্য নিম্নলিখিত ২৩ জন খেলোয়াড়কে দলীয় সদস্যে রাখা হয়েছিল।
কুয়েত
দল ঘোষণার অপেক্ষায়।
লেবানন
দল ঘোষণার অপেক্ষায়।
মালদ্বীপ
২০২৩ সাফ চ্যাম্পিয়নশিপের জন্য নিম্নলিখিত ২৩ জন খেলোয়াড়কে দলীয় সদস্যে রাখা হয়েছিল।
নেপাল
দল ঘোষণার অপেক্ষায়।
পাকিস্তান
২০২৩ সাফ চ্যাম্পিয়নশিপের জন্য নিম্নলিখিত ২৩ জন খেলোয়াড়কে দলীয় সদস্যে রাখা হয়েছিল।
ট্রাইডেকেন
ট্রাইডেকেন বা n-ট্রাইডেকেন (নর্মাল ট্রাইডেকেন) হলো একটি জৈব যৌগ। এটি একটি তেরো কার্বন বিশিষ্ট সম্পৃক্ত হাইড্রোকার্বন। ট্রাইডেকেনের রাসায়নিক সংকেত হল C13H28। ট্রাইডেকেন তেরোটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য এগারোটি কার্বন পরমাণুর প্রত্যেকটির সাথে যুক্ত হয়।
ভৌত ধর্ম
ট্রাইডেকেন একটি বর্ণহীন তরল। জলের থেকে হালকা। এর ঘনত্ব ০.৭৫৬ গ্রাম/সিসি। জলে অদ্রবনীয় কিন্তু জৈব যৌগে দ্রবণীয়। পেট্রোলের মতো গন্ধযুক্ত ও দাহ্য পদার্থ।
ব্যবহার
শিল্পে বিভিন্ন জ্বালানী এবং দ্রাবকের উপাদানে মেশানো ছাড়া সুনির্দিষ্ট কোনও ব্যবহার নেই বললেই চলে। গবেষণাগারে পাতনকারী যন্ত্রে ট্রাইডেকেন  ব্যবহৃত হয়।
প্রাকৃতিতে
Nezara viridula নামে এক ধরনের পতঙ্গের অপরিণত লার্ভা(নিম্ফ ) তাদের শরীরে খুব অল্প মাত্রায় ট্রাইডেকেন তৈরি করতে পারে। তবে এটি ফেরোমন হিসাবেই উৎপন্ন হয়। বিজ্ঞানীরা মনে করেন, সম্ভবত শিকারীদের বিরুদ্ধে নিজেদের আত্মরক্ষা করার জন্য এরা এটি ব্যবহার করে। Cosmopepla bimaculata নামে এক ধরনের পোকা নিজেদের আত্মরক্ষার্থে যে তরল নিক্ষেপ করে তার প্রধান উপাদানও হলো ট্রাইডেকেন।
পবিত্র অসম
পবিত্র অসম হল আসামের ধর্মীয় স্থানসমূহের বিষয়ে মহেশ্বর নেওগ দ্বারা সংকলিত একটি গ্রন্থ৷ গ্রন্থটির প্রথম প্রকাশ হয় অক্টোবর ১৯৬০ সালে৷ প্রকাশক অসম সাহিত্য সভা৷ গ্রন্থটিতে আসামের প্রতিটি জেলার ধর্মীয় স্থানসমূহের বিষয়ে বিশদ বিবরণ আছে৷ গবেষণাধর্মী টিকাসমূহে সমৃদ্ধ এইটি গ্রন্থের শেষদিকে আসামের ধর্মীয় স্থানসমূহ ছাড়াও ভারতের উত্তর-পূর্বাঞ্চল এবং কোচবিহারের কিছু স্থানের বিবরণ আছে৷
পায়েস
পায়েস একটি চাল-দুধ-চিনি সহযোগে প্রস্তুত খাবার যা ভারতীয় উপমহাদেশে খুবই জনপ্রিয়। ফুটন্ত তুলশীমালা চাল, ভাঙ্গা গমের সাথে  ট্যাপিওকা,  সেমাই, দুধ এবং চিনি মিশিয়ে তৈরি করা হয়। এটা স্বাদের জন্য এলাচ, কিশমিশ, জাফরান, কাজু বাদাম, পেস্তা বাদাম বা কাজুবাদাম দেওয়া হয়। এটা সাধারণত  খাবার সময় বা  ডেজার্ট হিসাবে পরিবেশিত। কিছু অঞ্চলে এটি ফিরনি  গিল ই ফিরদাউস বা ফেরেনি নামেও পরিচিত।
নাম
সংস্কৃত নাম क्षीर (ক্ষীর)/ पायसम् "পায়াসম"। হিন্দি, खीर khīr; পাঞ্জাবি, کھیر/ਖੀਰ; উড়িয়া, ଖିରି khiri; সিন্ধি, کھیر; উর্দু, کھیر; এবং নেপালি: खिर। পায়াসাম হিসেবে তামিল: பாயாசம், তেলুগু: పాయసం, মালায়ালম: പായസം), পায়েস হিসেবে কন্নড়: ಪಾಯಸ), বাংলা: পায়েস, সিলেটি: পায়েস), অসমীয়া: পায়স এবং কোঙ্কানি पायस।
আঞ্চলিকতা
সকল উৎসবে পায়েস প্রস্তুত করা হয়। খির শব্দটি উত্তর ভারতে ব্যবহার করা হয়। সম্ভবত সংস্কৃত শব্দ ক্ষীর থেকে এসেছে যার অর্থ দুধ।
ক্ষীরের আরেকটি নাম পায়েস বা পায়স বাংলায় ব্যবহৃত হয়।তবে পায়স শব্দটি তেমন ব্যবহার হয় না যদিও মূল সংস্কৃত শব্দ পায়স(पायस) থেকে এসেছে যার ব্যুৎপত্তিগত অর্থ দুধ থেকে উৎপন্ন।
থিয়েনহো (মহাকাশ স্টেশন মডিউল)
থিয়েনহো, আনুষ্ঠানিকভাবে থিয়েনহো কোর মডিউল (টিসিএম), হল থিয়েনকুং মহাকাশ স্টেশনের উৎক্ষেপিত প্রথম মডিউল। এটি ২০২১ সালের ২৯শে এপ্রিল চীনের মনুষ্যবাহী মহাকাশ কর্মসূচির অংশ থিয়েনকুং কর্মসূচির চূড়ান্ত পর্বের প্রথম উৎক্ষেপণ (প্রকল্প ৯২১) হিসাবে কক্ষপথে উৎক্ষেপণ করা হয়।
থিয়েনহো পূর্ববর্তী প্রকল্প সালিয়ুত, স্কাইল্যাব, মির, আন্তর্জাতিক মহাকাশ স্টেশন, থিয়েনকুং-১ ও থিয়েনকুং-২ মহাকাশ স্টেশনসমূহকে অনুসরণ করে। এটি তৃতীয় প্রজন্মের চৈনিক মডিউলার মহাকাশ স্টেশনের প্রথম মডিউল। মডুলার স্টেশন প্রকল্পসমূহের অন্যান্য উদাহরণের মধ্যে সোভিয়েত/রাশিয়ার মির, রাশিয়ার ওপিএসইকে ও আন্তর্জাতিক মহাকাশ স্টেশন রয়েছে। কার্যক্রমসমূহ বেইজিং এরোস্পেস কমান্ড অ্যান্ড কন্ট্রোল সেন্টার থেকে নিয়ন্ত্রণ করা হবে।
থিয়েনহোর পূর্ণ মাত্রায় পরীক্ষামূলক উদ্দেশ্যে ব্যবহার ২০১৮ সালে চুহাই শহরের চৈনিক আন্তর্জাতিক বিমান চলাচল ও মহাকাশ প্রদর্শনীতে সর্বজনীনভাবে উপস্থাপিত হয়েছিল। চীন মহাকাশ স্টেশন নির্মাণের আগে মহাকাশ স্টেশন প্রকল্পে অংশ নেওয়ার জন্য ১৮ জন নতুন মহাকাশচারী বা নভোচারীকে ২০২০ সালের অক্টোবর মাসে বাছাই করেছিল।
কার্যাবলী ও ব্যবস্থা
মূল মডিউলটি তিনজন মহাকাশচারী সদস্যের জন্য জীবন সহায়তা ও বসবাসের কোয়ার্টার সরবরাহ করে এবং স্টেশনের জন্য নির্দেশিকা, নেভিগেশন ও ওরিয়েন্টেশন নিয়ন্ত্রণ প্রদান করে। মডিউলটি স্টেশনের শক্তি, চালনা ও জীবন সমর্থন ব্যবস্থাও সরবরাহ করে। মডিউলটি তিনটি বিভাগ নিয়ে গঠিত: বাসযোগ্য বসবাসের কোয়ার্টার, অ-বাসযোগ্য পরিষেবা বিভাগ ও একটি নোঙর ঘাঁটি। সামগ্রিকভাবে, বসবাসের কোয়ার্টারে তিনজনের জন্য ৫০ ঘন মিটার বাসযোগ্য স্থান রয়েছে, যেখানে থিয়েনকুং-১-এর ক্ষেত্রে মাত্র ১৫ ঘন মিটার বাসযোগ্য স্থান ছিল।
বসবাসের কোয়ার্টার বা লিভিং কোয়ার্টারগুলিতে একটি রান্নাঘর ও শৌচাগার, অগ্নি নিয়ন্ত্রণ সরঞ্জাম, বায়ুমণ্ডলীয় প্রক্রিয়াকরণ ও নিয়ন্ত্রণ সরঞ্জাম, কম্পিউটার, বৈজ্ঞানিক যন্ত্রপাতি, বেইজিং থেকে স্থল নিয়ন্ত্রণের মাধ্যমে যোগাযোগ প্রেরণ ও গ্রহণের জন্য যোগাযোগ সরঞ্জাম এবং অন্যান্য সরঞ্জাম রয়েছে। স্টেশনটির একটি বড় যান্ত্রিক বাহু রয়েছে, তাই এটি পরবর্তী মডিউলগুলিকে স্থানান্তর করতে পারে বা ব্যাকআপ হিসাবে মূল মডিউলের বিভিন্ন বন্দরে যানগুলিকে পুনরায় সরবরাহ করতে পারে। এছাড়াও, এই "চিনার্ম"-এর আধুনিক গতিশীলতা, দীর্ঘায়িত হতে পারা এবং ক্রল বা ধীরে ধীরে চলার জন্য ৭ টি গতির অক্ষের বৈশিষ্ট্য রয়েছে। সর্বশেষ প্রতিবেদন অনুসারে, বাহুটির ক্ষমতা কানাডার্ম২-এর সমতুল্য।
বৈদ্যুতিক শক্তি দুটি স্টিয়ারেবল সৌর শক্তি অ্যারে দ্বারা সরবরাহ করা হয়, যা বিদ্যুৎ উত্পাদন করতে ফটোভোলটাইক কোষ ব্যবহার করে। স্টেশনটিকে শক্তি সরবরাহ করার জন্য শক্তি সঞ্চয় করা হয়, যখন এটি পৃথিবীর ছায়ায় মধ্যে চলে। পুনঃসরবরাহকারী যান থিয়েনচৌ স্টেশনকে সঠিক অবস্থানে ধরে রাখার জন্য বায়ুমণ্ডলীয় টানের প্রভাব মোকাবেলা করতে মডিউলের প্রপালশন ইঞ্জিনগুলিতে জ্বালানী পুনরায় ভর্তি করবে। প্রপালশনের জন্য ৪ টি আয়ন ইঞ্জিন রয়েছে।
কাঠামো
থাম্ব||upright=1.0ডান|চৈনিক মহাকাশ স্টেশনের মূল মডিউল থিয়েনহো-এর প্যানেল দৃশ্য
হিউম্যান স্পেসফ্লাইট এজেন্সি মনুষ্য মহাকাশ যাত্রার সংস্থা চায়না ম্যানড স্পেস ইঞ্জিনিয়ারিং অফিসের (সিএমএসইও) পরিচালক ওয়াং ওয়েনবাও বলেছিলেন, চীন রাশিয়া, ফ্রান্স, জার্মানি ও অন্যান্য দেশের মহাকাশ সংস্থাগুলির সঙ্গে "একটি ভাল কাজের সম্পর্ক" স্থাপন করেছে। রাশিয়ার সাথে প্রযুক্তি স্থানান্তরের দীর্ঘ ইতিহাস সহ চৈনিক মহাকাশ সম্পদগুলি রুশ অরবিটাল হার্ডওয়্যারের সঙ্গে সামঞ্জস্যপূর্ণ। চীন, রাশিয়া ও ইউরোপের মধ্যে মার্স-৫০০ সহযোগিতামূলক অধ্যয়ন মঙ্গল গ্রহে একটি মহাকাশচারী অভিযানের জন্য প্রস্তুত করে।
অগ্রবর্তী নোঙর ঘাঁটিটি মূল মডিউলটিকে মহাকাশ স্টেশন পরিদর্শনকারী আরও চারটি মহাকাশযানকে নোঙর করার অনুমতি দেয়, যার মধ্যে দুটি পরীক্ষামূলক মডিউল ওয়েনটিয়ান মডিউল ও মেংটিয়ান মডিউল, একটি পণ্যবাহী যান থিয়েনচৌ মহাকাশযান ও একটি শেনচৌ মহাকাশযান রয়েছে। মডিউলটির অক্ষীয় (সম্মুখ-মুখী) ও নাদির (পৃথিবী-মুখী) বন্দরে মিলন সরঞ্জাম স্থাপন করা হবে। মির মহাকাশ স্টেশনে ব্যবহৃত রুশ লিয়াপ্পা বাহুর অনুরূপ একটি যান্ত্রিক হাত ভবিষ্যতের প্রতিটি পরীক্ষাগার মডিউলে স্থাপন করা হবে। নোঙর ঘাঁটির অক্ষীয় বন্দর হবে প্রাথমিক নোঙর বন্দর। যখন নতুন মডিউল আসবে, তখন সেগুলি প্রথমে প্রাথমিক নোঙর বন্দরে নোঙর করবে, তারপর যান্ত্রিক বাহুটি সংযুক্ত আগত মডিউলের সঙ্গে সংযুক্ত হবে এবং আগত মডিউলটিকে একটি রেডিয়াল বন্দরে নিয়ে যাবে।
উৎক্ষেপণ
250px|থাম্ব|বাম|থিয়েনহোর উৎক্ষেপণ
সিএমএসইও ২০২১ সালের ১৪ই জানুয়ারি চীনের তিন-মডিউল বিশিষ্ট মহাকাশ স্টেশনের নির্মাণ পর্বের সূচনা ঘোষণা করেছিল। মূল মডিউল থিয়েনহো একটি উড়ান গ্রহণযোগ্যতার পর্যালোচনায় উত্তীর্ণ হয়েছিল। এই মূল মডিউলটি মহাকাশচারীদের জন্য থাকার জায়গা ও জীবন সহায়তা প্রদান করে এবং কোয়াটারে শক্তি ও চালনা উপাদানগুলিকে ধারণ করে।
থিয়েনহো ২০২১ সালের ২৯শে এপ্রিল সর্বজনীন সমন্বিত সময় ০৩:২৩:১৫-এ ওয়েনছাং মহাকাশযান উৎক্ষেপণ স্থল থেকে লং মার্চ ৫বি উৎক্ষেপণ যানের উপরে বসিয়ে উৎক্ষেপণ করা হয়েছিল। মূল মডিউলটি কক্ষপথে স্থাপন করার পরে, উৎক্ষেপণ যানের খালি প্রথম ধাপটি একটি অস্থায়ী ও অনিয়ন্ত্রিতভাবে কক্ষপথে ব্যর্থার সঙ্গে প্রবেশ করেছিল। অনিয়ন্ত্রিত পুনঃপ্রবেশের ধ্বংসাবশেষ থেকে সম্ভাব্য ক্ষয়ক্ষতির বিষয়ে কিছু উদ্বেগ উত্থাপিত হয়েছিল: পর্যবেক্ষণগুলি দেখায় যে রকেটটি সমুদ্রে আছড়ে পরেছিল, যা একটি চূড়ান্ত অবতরণ এলাকা সম্পর্কে ভবিষ্যদ্বাণীকে প্রশ্নবিদ্ধ করে তোলে, যদিও সম্ভাব্য ফলাফলটি একটি সামুদ্রিক প্রভাব ছিল। একই ঘটনা ২০২০ সালের মে মাসে পূর্ববর্তী উৎক্ষেপণের ক্ষেত্রে ঘটেছিল, এই ঘটনায় আইভরি কোস্টে কিছু ক্ষতি হয়েছিল। রকেটটি ৯ই মে সর্বজনীন সমন্বিত সময় ০২:২৪-এ আরব উপদ্বীপের আকাশে পুনঃপ্রবেশ করে[31] মালদ্বীপের পশ্চিমে ভারত মহাসাগরে অবতরণ করেছিল, চায়না ম্যানড স্পেস ইঞ্জিনিয়ারিং অফিসের (সিএমএসইও) তথ্য অনুসারে, সমুদ্রে আছড়ে পরার আগে রকেটের বেশিরভাগ অংশ পুড়ে গিয়েছিল বলে জানা গিয়েছিল। মার্কিন যুক্তরাষ্ট্রের স্পেস কমান্ড পুনঃপ্রবেশের অবস্থান নিশ্চিত করেছিল।